મુંબઈઃ બોલિવૂડ એક્ટ્રેસ માધુરી દીક્ષિત હાલમાં 'ડાન્સ દિવાને'માં જજ તરીકે જોવા મળે છે. આ શોમાં વિવિધ ઉંમરના સ્પર્ધકો ડાન્સ કરવા માટે આવે છે. આમાં ત્રણ જનરેશન નક્કી કરવામાં આવી છે. પહેલી જનરેશમાં બાળકો, બીજી જનરેશનમાં યુવાનો તથા ત્રીજી જનરેશનમાં 40થી ઉપરની વયના લોકો આવે છે. માધુરીને આ શોમાં ફર્સ્ટ જનરેશનમાંથી આવતા આલોક શૉનું પર્ફોમન્સ ઘણું જ પસંદ છે. આલોક કોલકાતાનો છે અને તે ભાડાના ઘરમાં રહેતો હોય છે. માધુરી અન્ય જજ સાથે મળીને આલોકને કોલકાતામાં પોતાનું ઘર લઈ આપે છે.